**Национален конкурс за детско творчество „Моето семейство"**

[](http://9m-bg.com/media/k2/items/cache/187192f7ca287628f0a505c33d4cc832_XL.jpg)

След големия успех на конкурса за любовен разказ, от който се роди **сборникът „Лабиринт на любовта**“ (издаден от списание „9 месеца“), оставаме верни на инициативата да подадем ръка на млади автори. Този път прожекторът е насочен към децата и вълшебството на тяхната душа.

През януари „9 месеца“ стартира Национален конкурс за детско творчество на **тема „Моето семейство**“. Безценното за всеки човек – семейството, ще бъде представено в рисунки, стихотворения и кратки разкази, сътворени от деца. Най-добрите творби ще бъдат издадени в луксозно издание през декември 2019 г.

**ТЕМА НА КОНКУРСА:**

**„Моето семейство“**

Чувствайте се свободни да развиете своето въображение върху белия лист или платно, като сами интерпретирате темата на конкурса.

**КОЙ МОЖЕ ДА УЧАСТВА?**

**Категория „Рисунка“:** деца от 3 до 6 години.

**Категория „Стихотворение“:** деца от 7 до 10 години.

**Категория „Кратък разказ“:** деца от 11 до 14 години.

**УСЛОВИЯ**

Задължително условие е творбите да НЕ са публикувани (включително в интернет) и да НЕ са предоставяни за печат. Всеки има право да заяви участие само в една от трите категории (рисунка, стихотворение или кратък разказ). Родителят/настойникът на кандидата **трябва да изпрати творбата по два начина**:

**1. на имейл:**

[moetosemeistvo@9meseca.bg](mailto:moetosemeistvo@9meseca.bg), написана на компютър (за стихотворение и кратък разказ) и под формата на снимка (за рисунка);

**2. на адрес:**

списание „9 месеца”, ул. „Позитано” №169, ет. 4, ап. 5, София 1309, за Конкурс „Моето семейство”, в два екземпляра (освен рисунките, които са в един оригинал), с приложена декларация (изтеглете я от [тук](http://9m-bg.com/images/NEWDeklaraciya_konkurs_moeto_semeistvo.pdf" \t "_blank)).

**ВАЖНО! Необходимо е творбите да бъдат изпратени и на имейл, и на адрес (и двете опции са задължителни, а не само една от тях).**

**ЗАДЪЛЖИТЕЛНО ИЗИСКВАНЕ!**

\*Да са посочени име, фамилия и възраст на автора на творбата.

\*Да са посочени заглавията на творбите за категории: „Стихотворение“ и „Кратък разказ“ (необходимо е да бъдат различни от наименованието на конкурса – „Моето семейство“).

\***МИНИМАЛЕН обем** на разказите – 3000 знака.

\*Рисунките трябва да бъдат с ВЕРТИКАЛЕН формат А4 и придружени с напечатани на отделен лист подробности за автора (име, фамилия и възраст на автора на творбата).

**ЖУРИ**

Всички получени произведения ще бъдат оценявани от специалисти в конкретните области. Съставът на журито включва:

1. **Васил Горанов**, български художник, живописец. Голяма част от платната му са посветени на исторически събития. Картини на художника са собственост на редица колекционери както от България, така и от чужбина.
2. **Силвия Недкова**, литературен журналист, автор на стихосбирката „Евангелие на тревата“.
3. **Йорданка Белева**, български писател, носител на престижни национални награди за поезия и проза, доктор по библиотекознание. В началото на годината излезе най-новата ù книга с кратки разкази „Кедер”.

Всеки един автор на творба, включена в сборника, ще получи следните награди:

* ВАУЧЕР за книги на стойност 50 лв., предоставен от **Ozone.bg**.
* ЕКШЪН КАМЕРА, предоставена от **Kassaba Systems**.
* КАЛЕНДАР за 2020 г. с картини на **Васил Горанов**.

**Официални партньори:**

Kassaba Systems: <https://www.kassabasystems.com/>

Ozone.bg: <https://www.ozone.bg/>

 bTV: <https://www.btv.bg/>

 БНР: <http://bnr.bg/>

Национална библиотека „Св. св. Кирил и Методий“: [http://nationallibrary.bg](http://nationallibrary.bg/)

Радио FAMILY: <http://www.radiofamily.bg/>

**КРАЕН СРОК ЗА УЧАСТИЕ: 31 март 2019 г.**

*За информация:* [www.9m-bg.com](http://www.9m-bg.com/), тел. 02/946 13 69